డూన్ ఎక్స్‌ప్రెస్

హౌరా డెహ్రాడూన్ డూన్ ఎక్స్ ప్రెస్ అనే ఎక్స్ ప్రెస్ రైలు భారతీయ రైల్వేలు – తూర్పు రైల్వే జోన్ కు చెందినది. ఇది 13009 / 10 నెంబర్లతో భారతదేశంలోని హౌరా జంక్షన్ & డెహ్రాడూన్ మధ్య నడిస్తుంటుంది. ఇది 13009 నెంబరుతో హౌరా జంక్షన్ నుంచి డెహ్రాడూన్ మధ్య నడుస్తుండగా, 13010 నెంబరుతో ఇదే మార్గంలో తిరుగు ప్రయాణం చేస్తుంది. ఈ రైలు పశ్చిమ బెంగాల్, జార్ఖండ్, బీహార్, ఉత్తర ప్రదేశ్ & ఉత్తరఖండ్ రాష్ట్రాల ప్రజలకు ప్రయాణ సేవలందిస్తోంది. 1925 అక్టోబరు 1 నాడు ఈ రైలు ప్రవేశపెట్టబడింది.

బోగీలు

రైలు నెంబరు13009 / 10 హౌరా డెహ్రాడూన్ డూన్ ఎక్స్ ప్రెస్ రైలులో ప్రస్తుతం 1 ఏసీ 2 టైర్, 3 ఏసీ 3 టైర్, 11 స్లీపర్ r తరగతి, 3 సాధారణ అన్ రిజర్వుడు, 2 సిట్టింగ్ కం లగేజ్ రేక్ బోగీలు ఉన్నాయి. ఈ రైలుకు ప్యాంట్రీ కార్ బోగీ ఉండదు. భారతదేశంలోని అన్ని రైళ్లలోనూ ప్రయాణికుల సంఖ్య పెరిగినప్పుడు బోగీల సంఖ్య పెంచడం, లేదంటే తగ్గించడం చేస్తుంటారు. ఈ రైలులో కూడా అవసరమైన ప్రయాణికుల రద్దీ మేరకు భారతీయ రైల్వేలు బోగీల సంఖ్యను పెంచవచ్చు.

సేవలు

రైలు నెంబరు13009 హౌరా డెహ్రాడూన్ డూన్ ఎక్స్ ప్రెస్ మొత్తం 1557 కిలోమీటర్ల (967 మైళ్లు) దూరాన్ని 34 గంటల 55 నిమిషాల్లో అధిగమిస్తుంది. అంటే ఈ రైలు వేగం సగటున 44.59 కిమీ/గం. ఉంటుంది. అదేవిధంగా తిరుగు ప్రయాణంలో రైలు నెంబరు 13010 గల డెహ్రాడూన్ హౌరా డూన్ ఎక్స్ ప్రెస్ ఈ మొత్తం దూరాన్ని 34 గంటల 30 నిమిషాల్లో అధిగమిస్తుంది. తిరుగు ప్రయాణంలో ఈ రైలు సగటు వేగం 45.13 కి.మీ./గం.

దీని సగటు వేగం గంటకు 55 కిలోమీటర్ల కంటే తక్కువ ఉన్నందు వల్ల భారతీయ రైల్వేల నిబంధనల ప్రకారం ఈ రైలు ప్రయాణికుల టికెట్ ధరలో సూపర్ ఫాస్ట్ సర్ ఛార్జీలు కలపరు.

మార్గం

రైలు నెంబర్లు13009 / 10 గల హౌరా డెహ్రాడూన్ డూన్ ఎక్స్ ప్రెస్ రైలు  హౌరాజంక్షన్ నుంచి వయా బరద్దామన్ జంక్షన్, ధన్ బాద్ జంక్షన్, గయా జంక్షన్, ముగల్ సరాయ్ జంక్షన్, ఫైజాబాద్ జంక్షన్, లక్నోజంక్షన్ ఎన్.ఆర్, షాజహాన్ పూర్, బరైలీ, మొరాదాబాద్, నజీబాబాద్ జంక్షన్, హరిద్వార్ జంక్షన్ మీదుగా డెహ్రాడూన్ చేరుకుంటుంది.

ట్రాక్షన్

ఈ రైలు మార్గంలో పాక్షికంగా విద్యుదీకరణ చేయబడింది. ఈ రైలును లాగేందుకు హౌరా ఆధారిత డబ్ల్యు.ఎ.పి. 4 ఇంజిన్ ను హౌరాజంక్షన్ నుంచి ముగల్ సారాయ్ జంక్షన్ వరకు ఉపయోగిస్తారు. ఆ తర్వాత లక్నో లేదా తుగ్లకాబాద్ ఆధారిత డబ్ల్యు.డి.ఎం.3ఎ ఇంజిన్ తో మిగిలిన ప్రయాణాన్ని రైలు పూర్తి చేస్తుంది. దీని ట్రాకింగ్ గేజ్ 1,676 ఎం.ఎం. (5 అడుగుల 6 అంగులాలు)

సమయ సారిణి
13009 హౌరా డెహ్రాడూన్ డూన్ ఎక్స్ ప్రెస్ ప్రతిరోజు హౌరాజంక్షన్ నుంచి భారతీయ కాలమానం ప్రకారం 20:30 గంటలకు బయలుదేరి డెహ్రాడూన్ కు మూడోరోజు ఉదయం భారతీయ కాలమానం ప్రకారం 07:25 గంటలకు చేరుతుంది.

13010 డెహ్రాడూన్ హౌరా డూన్ ఎక్స్ ప్రెస్ ప్రతిరోజు డెహ్రాడూన్ నుంచి భారతీయ కాలమానం ప్రకారం 20:25 గంటలకు బయలుదేరి మూడో రోజు హౌరాజంక్షన్ కు భారతీయ కాలమానం ప్రకారం ఉదయం 06:55 గంటలకు చేరుతుంది. ఈ రైలు ఆపరేటింగ్ వేగం గరిష్ఠంగా 110 కి.మీ/గంట. (గంటకు 68 మైళ్లు.) కాగా రైలు స్టేషన్లలో ఆగే సమయాన్ని కూడా కలిపితే సగటు వేగం 44.86 కి.మీ/గంట. (గంటకు 28 మైళ్లు.)

ప్రమాదాలు

 2012 మే 31లో మహార్వా రైల్వే స్టేషన్ వద్ద పట్టాలు తప్పిన దుర్ఘటనలో 5 మంది చనిపోగా, 50 మంది గాయపడ్డారు.
 2014 ఏప్రిల్ 28 నాడు డూన్ ఎక్స్ ప్రెస్ మరోసారి ఉత్తర ప్రదేశ్ రాష్ట్రంలోని అంబేద్కర్ నగర్ కు సమీపంలోని జాఫర్ గంజ్ స్టేషన్ కు అతి దగ్గరలో పట్టాలు తప్పింది. ఈ దుర్ఘటనలో 3 మంది చనిపోగా, 6 మందికి గాయాలయ్యాయి.

మూలాలు

బయటి లింకులు

మూలాలు

 

భారతీయ ఎక్స్‌ప్రెస్ రైళ్ళు
భారతీయ రైల్వేలు ప్రయాణీకుల రైళ్లు
బీహార్ రైలు రవాణా
బీహార్ రవాణా